Na temelju članka 54. stavka 1. Zakona o ustanovama („Narodne novine“ broj 76/93, 29/97, 47/99, 35/08) te članka 98. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 05/12, 16/12, 86/12,

94/13,  152/14, 07/17) i Pravilnika o kriterijima za izricanje pedagoških mjera („Narodne novine“ broj 94/15, 3/17) Školski odbor Osnovne škole Karlobag uz prethodnu suglasnost Županijske skupštine Ličko-senjske županije Klasa:602-02/17-01/16, Urbroj:2125/1-01-17-04 od 07. srpnja 2017. godine na sjednici održanoj dana 14. rujna 2017. godine donosi:

**II. IZMJENE I DOPUNE STATUTA OSNOVNE ŠKOLE KARLOBAG**

Članak 1.

U Statutu Osnovne škole Karlobag donesenom na sjednici Školskog odbora Klasa:012-03/15-01/01, Urbroj:2125-25/01-15-01, od 18. 05. 2015. godine i Izmjenama i dopunama Statuta Osnovne škole Karlobag Klasa: 012-03/15-01/02, Urbroj: 2125-25/ 01-15-01 od 04. 04. 2016. godine u članku 60. stavak 4. se briše.

Članak 2.

Članak 106. mijenja se i glasi:

„Izostanak učenika s nastave, u slučaju pravodobnog zahtjeva roditelja, može odobriti:

– učitelj za izostanak tijekom nastavnoga dana,

– razrednik za izostanak do tri (pojedinačna ili uzastopna) radna dana,

– ravnatelj za izostanak do sedam (uzastopnih) radnih dana,

– učiteljsko vijeće za izostanak do petnaest (uzastopnih) radnih dana.

Roditelj može, više puta godišnje, opravdati izostanak svoga djeteta u trajanju do tri radna dana, a za koje nije pravodobno podnesen zahtjev za odobrenjem sukladno stavcima 1. i 2. ovoga članka.

Opravdanost izostanka s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.

Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke ili pravne osobe (Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi.

Neopravdanim izostankom učenika s nastave smatra se izostanak koji nije odobren ili opravdan sukladno odredbama stavaka 1., 2,. 3. i 4. ovoga članka.

Izostanak učenika s nastave prema stavcima 3. i 4. ovoga članka obvezno je opravdati dostavljanjem razredniku ispričnice roditelja, liječničke potvrde ili odgovarajuće potvrde nadležne institucije najkasnije u roku od pet dana od povratka učenika na nastavu.“

Članak 3.

Članak 173. briše se.

Članak 4.

Izmjene i dopune Statuta stupaju na snagu danom objave na oglasnoj ploči Škole.

Predsjednica Školskog odbora

Ivanka Šegota Brujić

Izmjene i dopune Statuta objavljene su na oglasnoj ploči Škole dana \_\_\_\_\_\_\_\_\_\_\_\_\_\_\_\_\_.

Ravnateljica

Ana-Maria Devčić

Klasa: 012-03/17-01/01

Urbroj: 2125/25-01-17-01

Karlobag 14. rujna 2017.